da en da nl ca da da da es da da da da da da da da da da da da da da da da da sv en da da da en en da da fr da da da da da da de da da da da da da da da da da da da da nl da en da da es nl da
FOTO TIL FRI AFBENYTTELSE - Vejen Danmarks mest erhvervsvenlige kommune | DI - Dansk Industri
7.9.2022 10:09:24 CEST | DI - Dansk Industri
For første gang i de 13 år, DI har målt den lokale erhvervsvenlighed i kommunerne, toppes listen af en sydjysk kommune. Næsten 8.000 virksomheder har vurderet deres kommune inden for ti kategorier, og med en fremgang i syv kategorier, tager Vejen Kommune for første gang førstepladsen.
Til billedtekst: Fra venstre Jesper Toft Mathiasen, formand DI Sydvestjylland, Regional Vice President i Lineage Logistics, borgmester Frank Schmidt-Hansen, DI medlemsdirektør Anders Søndergaard Larsen, formand for Udvikling Vejen, Ole Stubbe
Ikast-Brande Kommune har vundet DIs Lokal Erhvervsvenlighed 11 ud af 12 år. Men i år – 13. gang prisen bliver uddelt - er det slut. Vejen Kommune stormer ind på førstepladsen, og med Morsø Kommune på andenpladsen er Ikast-Brande i år henvist til bronze-pladsen.
Mere end fire ud af fem virksomheder i Vejen Kommune vender i 2022 tommelfingeren opad til kommunens erhvervsvenlighed.
- Når nu Ikast-Brande skulle skubbes ned af piedestalen, så er det ikke helt overraskende at det er Vejen, der gør det. I 2020 blev de nummer to og sidste år fik de en fjerdeplads. Det er således en mangeårig indsats, der giver Vejen den flotte sejr i år, siger medlemsdirektør i DI Anders Søndergaard Larsen.
Fra 2021 til i år har Vejen Kommune forbedret sig på de fleste af parametrene i DI’s årlige undersøgelse. Og sammen med Herning Kommune vinder de kategorien ’Overordnet erhvervsvenlighed’, hvor virksomhederne vurderer deres generelle tilfredshed med kommunens erhvervsvenlighed, og om de vil anbefale andre virksomheder at flytte til kommunen.
- Alle kommunens medarbejdere har en stor andel i, at vi er nået helt til tops - uden deres indsats var vi aldrig nået hertil. Vi har i flere år ligget højt på listen, og det er en stor forløsning endelig at få 1. pladsen. Det er en fantastisk anerkendelse at få fra vores virksomheder, at de sætter pris på den indsats og service vi gør os umage med at yde overfor dem, siger borgmester i Vejen Frank Schmidt Hansen (K).
Vejen Kommune vinder udover den samlede undersøgelse også kategorien Arbejdskraft, hvor kommunen går frem fra en andenplads i sidste års undersøgelse.
Hvor Vejen ikke var en helt uventet vinder i år, så ser det anderledes ud med andenpladsen. Landets næstmest erhvervsvenlige kommune i 2022 er nemlig Morsø, som er i top 10 for første gang. Siden 2016, hvor kommunen opnåede en 63. plads, er Morsø stort set uafbrudt rykket opad på ranglisten. Og Morsø Kommune er første kommune nogensinde, der vinder tre kategorier, ’Sagsbehandling’, ’Uddannelse’ og ’Digitale Rammer’.
- Resultatet for den nordjyske ø-kommune Morsø er næsten lige så imponerende som Vejens. Morsø prioriterer erhvervslivet meget højt, og det giver pote i undersøgelsen. Stort tillykke til Morsø, siger Anders Søndergaard Larsen.
Når resultaterne deles op på landsdele, så er der gode nyheder for flere landsdele. Vestjylland har – trods sejren til Vejen Kommune – overhalet Sydjylland som var bedste landsdel sidste år. Den gennemsnitlige placering for de otte kommuner i Vestjylland - Herning, Holstebro, Ikast-Brande, Lemvig, Ringkøbing-Skjern, Skive, Struer og Viborg kommuner – er nemlig 19. Gennemsnittet i Sydjylland er 21, og de to jyske landsdele skiller sig ud, som de klart mest erhvervsvenlige i landet.
- De to jyske landsdele gør det virkelig godt. Kommunerne gør sig umage for at tiltrække virksomheder, bosættere og arbejdspladser, og der er en sund konkurrence imellem dem. Og når kommunerne skaber gode forhold for virksomhederne, så skaber det også bedre velfærd i kommunerne, siger Anders Søndergaard Larsen.
Nordjyllands kommuner er gået mere end seks pladser frem i gennemsnit, og kommunerne i Syd- og Vestsjælland er i gennemsnit gået mere end otte pladser frem. - Det er tiltrængt fremgang for områder, som i de foregående år har haft det svært i Lokal Erhvervsvenlighed, siger Anders Søndergaard Larsen.
- Jeg håber, at kommunerne i Nordjylland og på Sjælland vil fortsætte og intensivere det gode arbejde med at skabe gode vilkår for virksomhederne. Det lønner sig og bliver til gavn for alle i kommunen, siger Anders Søndergaard Larsen.
De næsten 8.000 virksomheder har også svaret på, hvilket område, som de finder vigtigst, at politikerne i både kommuner og i Folketinget gør noget ved. For begge parter er svaret arbejdskraft. I alle tidligere år – hvor vi kun har spurgt til virksomhedernes foretrukne kommuneindsats - har infrastruktur været virksomhedernes højest prioriterede område.
Foruden de mange svar fra virksomhederne er kommunerne også vurderet på 38 statistiske
Lars Bøgeskov, pressekoordinator DI, 22363138
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI: Vigtigt at uddannelser rykker tættere på erhvervslivet25.9.2022 11:21:25 CEST | Pressemeddelelse
Det er positivt, at regeringen lægger op til reformer på uddannelsesområdet, som rykker de studerende tættere på virksomhederne, siger landets største erhvervsorganisation DI.
DI: Regeringens klimaprogram mangler fokus på konkret handling23.9.2022 12:38:54 CEST | Pressemeddelelse
Hvis Danmark skal nå sit klimamål om en 70 pct. CO2-reduktion i 2030, skal der gevaldigt turbo på den grønne omstilling og mere handling end snak. Det mangler der fokus på i regeringens klimaprogram for 2022, mener DI.
DI henter ny profil til at understøtte medlemmernes internationalisering23.9.2022 10:34:46 CEST | Pressemeddelelse
DI har ansat ny chef for sin internationale virksomhedsservice og sine mange internationale kontorer, DI Business Development. Mikkel Tolstrup begynder den 1. november.
Ny energipakke sikrer vished for virksomheder og borgere over vinteren23.9.2022 09:40:59 CEST | Pressemeddelelse
Regeringen og et bredt politisk flertal er blevet enige om en energipakke, der gør det muligt for husholdninger og borgere, at indefryse energiregningerne til og med 2023. Det er en nødvendig håndsrækning i en krisetid, men der er samtidig behov for et endnu større fokus på langsigtede løsninger og på at effektivisere vores energiforbrug, mener DI.
DI Topmødet 2022: tre statsministerkandidater, tre kongemagere og 2000 erhvervsledere m.fl. drøfter tidens store udfordringer22.9.2022 15:34:20 CEST | Presseinvitation
Rekordmange er tilmeldt DI Topmødet 2022 i Royal Arena, når regeringsmedlemmer, ministre, folketingsmedlemmer, erhvervsledere og gæster fra udlandet mødes til de vigtigste samtaler i mange år.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022